TURINYS 1. Įvadas 3 2. EŽŪGF asignuotosios pajamos 3 3. Pajamos iš laikinų restruktūrizavimo mokesčių (cukraus sektoriuje) 4 4. Pastabos dėl preliminaraus 2011 m. EŽŪGF biudžeto vykdymo 4 5. EŽŪGF asignuotųjų pajamų panaudojimas 7 6. Pajamų iš laikinų restruktūrizavimo mokesčių (cukraus sektoriuje) panaudojimas 8 7. Cukraus pramonės restruktūrizavimo fondo lėšų panaudojimas 8 8. Išvados 8 1 PRIEDAS: PRELIMINARUS (2011 02 28) EŽŪGF ASIGNAVIMų PANAUDOJIMAS ĮVADAS 1 priede pateikiami duomenys apie faktinį biudžeto vykdymą nuo 2010 m. spalio 16 d. iki 2011 m. vasario 28 d.; jie lyginami su išlaidų įvertinimu, parengtu remiantis pagal Tarybos reglamento (EB) Nr. 1290/2005[1] 20 straipsnio nuostatas nustatytu rodikliu. EŽŪGF ASIGNUOTOSIOS PAJAMOS Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsnio taisyklėmis, pajamos, gautos ištaisius finansines klaidas pagal sprendimus dėl sąskaitų atitikties patvirtinimo, pajamos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos pajamomis, asignuotomis EŽŪGF išlaidoms finansuoti. Pagal šias taisykles asignuotosios pajamos gali būti naudojamos valstybių narių patirtoms EŽŪGF išlaidoms finansuoti. Nepanaudota tokių pajamų dalis bus automatiškai perkelta į kitus biudžetinius metus[2]. Į 2011 m. EŽŪGF biudžetą įtraukti Komisijos asignavimų, kurie būtų reikalingi numatomoms rinkos priemonių ir tiesioginės pagalbos išlaidoms finansuoti, paskutinis įvertis ir asignuotųjų pajamų, kurias buvo tikimasi surinkti per atitinkamus biudžetinius metus, ir iš ankstesnių biudžetinių metų perkelto nepanaudotų asignuotųjų pajamų likučio įverčiai. Savo pasiūlyme dėl EŽŪGF asignavimų sumos, kuri turi būti numatyta 2011 m. biudžete, Komisija atsižvelgė į visas asignuotąsias pajamas, kurias tikimasi gauti, ir 2011 m. paprašė skirti asignavimų, kurių dydis apskaičiuotas numatomą asignuotųjų pajamų dydį atėmus iš numatomų išlaidų. Biudžeto valdymo institucija priėmė naująjį EŽŪGF biudžetą, į kurio asignavimus įtrauktos numatomos asignuotosios pajamos. Sudarant 2011 m. biudžetą, Komisijos skaičiavimais turimos asignuotosios pajamos sudarė 1 247,0 mln. EUR. Konkrečiai: - apskaičiuota, kad asignuotosios pajamos, kurias numatyta gauti 2011 biudžetiniais metais, sudaro 707,0 mln. EUR. 600,0 mln. EUR ir 88,0 mln. EUR sumas atitinkamai tikėtasi gauti ištaisius klaidas po sąskaitų atitikties patvirtinimo ir susigrąžinus sumas dėl pažeidimų. Apskaičiuota, kad pajamos, gautos taikant pieno mokestį, sudarys 19,0 mln. EUR. - apskaičiuota, kad iš 2010 į 2011 biudžetinius metus turėtų būti perkelta 540,0 mln. EUR asignuotųjų pajamų. 2011 m. biudžete Komisija šias 1 247,0 mln. EUR pajamas skyrė dviem schemoms. Konkrečiai: - 500,0 mln. EUR skirta gamintojų organizacijų veiklos fondams vaisių ir daržovių sektoriuje ir - 747,0 mln. EUR skirta bendrosios išmokos schemai. Šioms dviem schemoms biudžeto valdymo institucija pagal Komisijos pasiūlymą galiausiai skyrė atitinkamai 292,0 mln. EUR ir 30 389,0 mln. EUR asignavimų. Pirmiau minėtų patvirtintų asignavimų ir asignuotųjų pajamų suma atitinka bendrą 792 mln. EUR prašomų asignavimų gamintojų organizacijų veiklos fondams vaisių ir daržovių sektoriuje ir 31 136,0 mln. EUR bendrosios išmokos schemai įvertį. Priede, kuriame pateikiami preliminarūs laikotarpio iki 2011 m. vasario 28 d. 2011 m. biudžeto vykdymo rezultatai, pateikti biudžeto asignavimai vaisių ir daržovių sektoriui ir atsietosios tiesioginės pagalbos sektoriui yra patvirtinti asignavimai šioms dviems schemoms; jie atitinkamai sudaro 491,1 mln. EUR ir 36 324,0 mln. EUR, neskaitant pirmiau minėtų asignuotųjų pajamų. Įtraukus šiems sektoriams skirtas pajamas, 2011 m. biudžete numatyti asignavimai vaisių ir daržovių sektoriui iš viso sudaro 991,1 mln. EUR, o atsietajai tiesioginei pagalbai – 37 071,0 mln. EUR. PAJAMOS Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) Pajamos iš laikinų cukraus sektoriaus restruktūrizavimo mokesčių laikomos asignuotosiomis pajamomis, skirtomis cukraus pramonės restruktūrizavimo pagalbai ir kitai pagalbai, kurią numatoma skirti iš Cukraus pramonės restruktūrizavimo fondo, finansuoti. Trejus prekybos metus (2006–2007, 2007–2008 ir 2008–2009 m.) šiuos mokesčius už turimas kiekybines cukraus, inulino sirupo ir izogliukozės kvotas į fondą sumokėjo valstybių narių ūkinės veiklos vykdytojai. Sudarant 2011 m. biudžetą numatyta, kad 1 015,0 mln. EUR suma bus perkelta iš 2010 biudžetinių metų į 2011 m. Galutinė asignuotųjų pajamų suma, Cukraus pramonės restruktūrizavimo fonde perkelta į 2011 m., buvo 1 044,8 mln. EUR. PASTABOS DėL PRELIMINARAUS 2011 M. EŽŪGF BIUDžETO VYKDYMO 1 priede pateikiami duomenys apie preliminarų biudžeto vykdymą laikotarpiu nuo 2010 m. spalio 16 d. iki 2011 m. vasario 28 d. Jie lyginami su išlaidų įvertinimu, parengtu remiantis rodikliu, nustatytu pagal Tarybos reglamento (EB) Nr. 1290/2005 20 straipsnio nuostatas. Toliau trumpai aptariami tam tikri biudžeto straipsniai, kuriuos įgyvendinant nustatyti didžiausi faktinio ir numatyto 2011 m. biudžeto vykdymo skirtumai. Rinkos priemonės Intervencijai žemės ūkio rinkose finansuoti, palyginti su biudžete patvirtintais asignavimais, panaudota 151,9 mln. EUR daugiau lėšų, remiantis 2011 m. vasario 28 d. rodikliu nurodytu lygiu. Šis skirtumas pirmiausia sietinas vyno sektoriumi ir maisto programomis. Tačiau kituose sektoriuose asignavimų panaudota mažiau nei planuota. Javai (-62,1 mln. EUR) 2011 m. šios biudžeto eilutės lėšų panaudota mažiau, nei planuota, nes 2010 m. gruodžio mėn. pradėjus taikyti intervencines priemones javų parduota gerokai daugiau. Iki 2011 m. vasario 28 d. atviruose konkursuose Komisija pardavė 2 404 000 tonų miežių ir 88 000 tonų kviečių, o sumokėtos kainos buvo gerokai didesnės, nei planuota rengiant 2011 m. biudžetą. Šiuo metu Komisija mano, kad dėl šios biudžeto eilutės neigiamų išlaidų, apie kurias pranešta, 2011 m. pabaigoje šios biudžeto eilutės lėšų iš viso bus panaudota mažiau. Maisto programos (+23,1 mln. EUR) Greitesnis asignavimų panaudojimas, palyginti su dabartiniu rodikliu nurodytu lygiu, paaiškinamas tuo, kad 2010 m. šiai biudžeto eilutei skirti asignavimai nebuvo pakankamai panaudoti. Taip yra todėl, kad valstybių narių administracinės išlaidos, susijusios su 2010 m. programų valdymu, buvo paskelbtos tik 2011 biudžetiniais metais. Šiuo metu Komisija mano, kad šių asignavimų pakaks numatomoms išlaidoms padengti. Vaisiai ir daržovės (+98,6 mln. EUR, palyginti su patvirtintais asignavimais) Šį asignavimų panaudojimo lygį lėmė išlaidos, susijusios su gamintojų organizacijų veiklos fondais, finansuojamos tiek iš patvirtintų biudžeto asignavimų, tiek iš 2011 m. biudžete šiai schemai skirtų pajamų (Pastaba: išsami informacija pateikta 2 dalyje). Toks asignavimų panaudojimo lygis gautas laikotarpio iki 2011 m. vasario 28 d. rodiklį pritaikius patvirtintiems biudžeto asignavimams, į kuriuos neįtrauktos šiam sektoriui asignuotos pajamos. Šiuo metu Komisija mano, kad visų šiam sektoriui skirtų asignavimų pakaks išlaidoms, kurias 2011 m. numato patirti valstybės narės, padengti. Kad skaitytojui būtų patogiau, nuo 2010 m. priedo preliminaraus asignavimų panaudojimo lentelėje Komisija pridėjo išnašą „*“. Šioje išnašoje parodyta, kokia būtų situacija, jei 2011 m. vasario 28 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 491,1 mln. EUR patvirtintų biudžeto asignavimų ir šiam sektoriui skirtos asignuotosios pajamos, kurios, remiantis skaičiavimais, turėtų siekti 500,0 mln. EUR. Todėl, pritaikius rodiklį bendrai šiam sektoriui finansuoti numatytai 991,1 mln. EUR sumai, atrodytų, kad nepanaudota – 52,5 mln. EUR asignavimų. Asignavimų panaudota mažiau nei planuota dėl gamintojų organizacijų veiklos fondų, kuriems mokėjimų tempas kiek sulėtėjo, palyginti su ankstesniais metais, ir dėl vaisių vartojimo skatinimo mokyklose programos, kurią vykdant dėl santykinio priemonės naujumo kol kas nesilaikoma nustatyto asignavimų panaudojimo modelio. Laikoma, kad abi šios priežastys yra laikino pobūdžio. Kita vertus, išankstinio gamintojų grupių pripažinimo pagalbos mokėjimo tempas 2011 m. buvo spartesnis nei per pastaruosius trejus metus. Vynuogių auginimo sektoriaus produktai (+117,3 mln. EUR) Palyginus su biudžeto asignavimų lygiu ir su teoriniu panaudojimo modeliu, grindžiamu 2011 m. vasario 28 d. rodikliu, dabartinį per didelį asignavimų panaudojimą lemia paspartėjęs valstybių narių atliekamų mokėjimų tempas – visų pirma pagal nacionalines paramos vyno sektoriui programas. Dėl tokio didesnio mokėjimų tempo nekyla joks pavojus, kad bus viršyti biudžeto asignavimai, nes mokėjimai grindžiami tas priemones reglamentuojančiuose teisės aktuose nustatytomis viršutinėmis finansavimo ribomis. Pienas ir pieno produktai (-14,1 mln. EUR) Palyginus su biudžeto asignavimų lygiu ir su teoriniu panaudojimo modeliu, grindžiamu 2011 m. vasario 28 d. rodikliu, matyti, kad asignavimų panaudota mažiau nei planuota. Tai daugiausia susiję su pieno tiekimo mokykloms programa, kuriai naujajame biudžete skirta 10 mln. EUR daugiau, palyginti su pradiniu poreikiu. Šiuo metu valstybių narių asignavimų panaudojimo lygis neatspindi šio biudžeto padidinimo. Be to, 2010 m. gruodžio mėn. pradėjus taikyti intervencines priemones, nugriebto pieno milteliai parduoti už didesnę kainą, nei iš pradžių apskaičiuota rengiant 2011 m. biudžetą, todėl šios biudžeto eilutės išlaidos tapo neigiamos. Jautiena ir veršiena (+7,2 mln. EUR) Šios biudžeto eilutės asignavimai naudoti sparčiau, palyginti su rodiklio lygiu, nes 2010 m. spalio 16 d.–2011 m. vasario 28 d. didesnis nei planuota kiekis eksportuotas taikant eksporto grąžinamąsias išmokas. Turkijos rinką atvėrus ES mėsos produktams, eksporto veikla šioje rinkoje tapo gerokai aktyvesnė per Pasaulinės prekybos organizacijos 2010–2011 m. pirmąjį pusmetį. Komisija dabar numato išduoti šių metų eksporto sertifikatų didesniam kiekiui nei apskaičiuota, kai buvo rengiamas 2011 m. biudžetas. Šiuo metu Komisija mano, kad 2011 m. ši biudžeto eilutė bus viršyta, o skirtumas bus padengtas perkėlus turimus kitų biudžeto eilučių asignavimus, kurių panaudota mažiau nei planuota. Tiesioginė pagalba Panaudotų biudžeto asignavimų tiesioginei pagalbai suma, palyginti su 2011 m. sausio 31 d. rodikliu nurodytu lygiu, buvo 9,7 mln. EUR mažesnė. Atsietoji tiesioginė pagalba (-77,4 mln. EUR, palyginti su patvirtintais asignavimais) Iš viso šio sektorius poreikiams skirta 37 071 mln. EUR kreditinių asignavimų, įskaitant 747 mln. EUR pajamų, numatytų bendrosios išmokos schemai. (Pastaba: išsami informacija pateikta 2 dalyje). Bendrosios išmokos schemos asignavimų panaudota mažiau, palyginti su rodikliu nurodytu lygiu. Nors per pirmuosius du 2011 biudžetinių metų mėnesius sparčiai naudoti šiai schemai skirti asignavimai, sausio ir vasario mėn. tempas kiek sulėtėjo. Valstybės narės jau išmokėjo apie 94 proc. biudžete numatytų reikalingų lėšų, palyginti su 89 proc. tuo pat metu 2010 m. Atsietosios tiesioginės pagalbos panaudojimo lygis taip pat susijęs su valstybių narių išmokomis pagal vienkartinės išmokos už plotus schemą, o šioje srityje panaudoti ne visi asignavimai, palyginti su rodiklio lygiu. Nors daugumos valstybių narių atveju mokėjimo tempas atitinka nustatytą modelį, Bulgarija ir Malta iki vasario mėn. pabaigos nebuvo atlikusios jokių mokėjimų, o Lenkijoje išmokos gerokai sumažėjo. Šiuo metu Komisija mano, kad ši padėtis laikina. Kad skaitytojui būtų patogiau, nuo 2010 m. priedo preliminaraus asignavimų panaudojimo lentelėje Komisija pridėjo išnašą „*“. Šioje išnašoje parodyta, kokia būtų situacija, jei 2011 m. vasario 28 d. rodiklis būtų pritaikytas visai šiam sektoriui finansuoti numatytų asignavimų sumai. Kaip nurodyta 2 dalyje, bendrą numatomo finansavimo šiam sektoriui sumą sudaro 36 324,0 mln. EUR patvirtintų biudžeto asignavimų ir šiam sektoriui skirtos asignuotosios pajamos, kurios, remiantis skaičiavimais, turėtų siekti 747,0 mln. EUR. Todėl, pritaikius rodiklį bendrai šiam sektoriui finansuoti numatytai 37 071,0 mln. EUR sumai, atrodytų, kad nepanaudota 770,8 mln. EUR asignavimų. Kita tiesioginė pagalba (67,4 mln. EUR) Kitaip nei sausio mėn. pabaigoje, kitai tiesioginei pagalbai asignavimų panaudota daugiau nei planuota (2011 m. vasario 28 d. duomenys). Šį pokytį lėmė spartesniu tempu mokėta pagalba už medvilnės plotus ir pereinamojo laikotarpio išmokos už vaisius ir daržoves. Tuo pat metu valstybių narių pagal kitas schemas (priemokos už karves žindenes, už galvijų skerdimą) atliekamų mokėjimų tempas, palyginti su rodikliu nurodytu lygiu, yra nežymiai lėtesnis. Šiuo metu tikimasi, kad tokia visų pirmiau minėtų priemonių padėtis bus laikina. Žemės ūkio išlaidų auditas Ankstesnių metų sąskaitų patvirtinimas (+85,4 mln. EUR) Esamas panaudojimo lygis gautas lyginant jau atliktus su sąskaitų patvirtinimu susijusius ištaisymus ir 2011 m. vasario 28 d. atitinkamu rodikliu nurodytą lygį. Tačiau reikėtų pažymėti, kad pagal teisės aktuose nustatytus terminus dar nepriimti visi sprendimai dėl sąskaitų patvirtinimo, kurie turėtų būti priimti šiais biudžetiniais metais. Reikėtų pažymėti, kad Komisija 2011 m. taisomajame rašte pasiūlė iki -72,0 mln. EUR vertės ištaisymus. Galutinė suma, įtraukta į 2011 m. biudžetą, buvo -272,0 mln. EUR. Šiuo metu Komisija mano, kad numatomų ištaisymų, susijusių su jos sąskaitų patvirtinimo sprendimais ir su valstybių narių pagalbos mokėjimo terminų nesilaikymu, nepakaks šiai didelei -200,0 mln. EUR sumai padengti. Komisijai reikės susidariusį didelį neigiamų biudžeto asignavimų trūkumą padengti naudojant teigiamus biudžeto asignavimus, kad 2011 m. galėtų uždaryti šią sąskaitą. EŽŪGF ASIGNUOTųJų PAJAMų PANAUDOJIMAS Priedo lentelėje parodyta, kad 2011 m. vasario 28 d. surinkta 1 227,5 mln. EUR asignuotųjų pajamų. Konkrečiai: - pajamos dėl ištaisymų, grindžiamų sąskaitų atitikties patvirtinimo sprendimais, buvo 236,1 mln. EUR, iki biudžetinių metų pabaigos numatoma gauti papildomų sumų; - pajamos susigrąžinus sumas dėl pažeidimų buvo apie 65,7 mln. EUR iki biudžetinių metų pabaigos numatoma gauti papildomų sumų, ir - šiame etape surinkta didžioji dalis taikant pieno mokestį gautų pajamų – apie 20,6 mln. EUR, o tai šiek tiek viršija 19,0 mln. EUR pirminį įvertį; - galiausiai, nors iš pradžių planuota iš 2010 į 2011 m. perkelti 540,0 mln. EUR asignuotųjų pajamų, iš tikrųjų perkelta 905,1 mln. EUR. Todėl EŽŪGF išlaidoms finansuoti skirta asignuotųjų pajamų suma 2011 m. vasario 28 d. buvo 1 227,5 mln. EUR. Šiame etape Komisija yra apskaičiavusi, kad dar turi būti surinkta 384,6 mln. EUR asignuotųjų pajamų (apskaičiuota, kad 2011 m. biudžete bus gauta 707,0 mln. EUR asignuotųjų pajamų, iš kurių 322,4 mln. EUR jau surinkta). PAJAMų Iš LAIKINų RESTRUKTūRIZAVIMO MOKESčIų (CUKRAUS SEKTORIUJE) PANAUDOJIMAS Laikantis teisės aktų, nuo 2009 m. lapkričio mėn. jokių naujų laikinų restruktūrizavimo mokesčių iš valstybių narių nebuvo surinkta. Todėl visa Cukraus pramonės restruktūrizavimo fondo turima asignuotųjų pajamų suma lygi iš 2010 m. biudžeto perkeltai sumai, kuri lygi 1 044,8 mln. EUR (daugiau negu 2011 m. biudžete numatyta 1 015,0 mln. EUR suma dėl to, kad 2010 m. pabaigoje išmokų išmokėta mažiau nei planuota). CUKRAUS PRAMONėS RESTRUKTūRIZAVIMO FONDO Lėšų PANAUDOJIMAS 2011 m. vasario pabaigoje valstybės narės buvo išmokėjusios 10,6 mln. EUR sumą, susijusių su pagalba restruktūrizavimo priemonėms finansuoti, įvairinimo pagalba ir pagalba cukraus perdirbėjams. IšVADOS Preliminarus 2011 m. EŽŪGF biudžeto asignavimų panaudojimas laikotarpiu iki 2011 m. vasario 28 d. rodo, kad mėnesinės kompensacijos valstybėms narėms maždaug 219,6 mln. EUR viršijo rodikliu numatytą biudžeto vykdymo lygį. Surinkta 1 227,5 mln. EUR asignuotųjų pajamų; 2011 m. dar planuojama gauti 384,6 mln. EUR. Šiame etape Komisija numato, kad turima asignuotųjų pajamų suma ir per metus numatomų gauti pajamų suma bus panaudotos gamintojų organizacijų veiklos fondų ir bendrosios išmokos schemos finansavimui padengti, kaip planuota iš pradžių sudarant biudžetą. Atsižvelgdama į sprendimą -200,0 mln. EUR padidinti su sąskaitų patvirtinimu susijusių ištaisymų sumą iki -272,0 mln. EUR (žr. 4.3.1 punktą), Komisija atidžiai stebės biudžeto vykdymo raidą, kad galėtų nuspręsti, ar dėl nepakankamo asignavimų panaudojimo kitose biudžeto dalyse bus galima padengti dalį šių neigiamų išlaidų, kurioms nebus taikomi Komisijos sąskaitų patvirtinimo sprendimai ir kiti ištaisymai dėl susijusių valstybių narių pagalbos išmokų terminų nesilaikymo. [pic] [1] OL L 209, 2005 8 11, p. 1. [2] Iš ankstesnių metų perkeltos asignuotosios pajamos turi būti panaudotos pirmiausia, tai yra anksčiau nei biudžeto valdymo institucijos patvirtinti asignavimai arba tais metais gautos asignuotosios pajamos (Finansinio reglamento 10 straipsnis).